turjo4nis/wikipedia-bn-dump-20250701 huggingface dataset:
মার্ক অ্যান্টনি

মারকুস আন্তোনিউস (; ১৪ জানুয়ারি, খ্রিস্টপূর্ব ৮৩ - ১ আগস্ট, খ্রিস্টপূর্ব ৩০), যিনি ইংরেজিতে মার্ক অ্যান্টনি বা অ্যান্থনি () নামে পরিচিত, ছিলেন একজন রোমান রাজনীতিবিদ ও সেনাপ্রধান। তিনি স্বৈরাচারী রোমান সাম্রাজ্য থেকে রোমান প্রজাতন্ত্রে রূপান্তরে গুরুত্বপূর্ণ ভূমিকা পালন করেছিলেন।

অ্যান্টনি জুলিয়াস সিজারের সমর্থক ছিলেন এবং গল বিজয় ও সিজারের গৃহযুদ্ধকালীন তার সেনাপ্রধান হিসেবে দায়িত্ব পালন করেন। সিজার গ্রিস, উত্তর আফ্রিকা ও স্পেনে রাজনৈতিক প্রতিপক্ষদের বাতিল করার পর অ্যান্টনিকে ইতালির প্রশাসক হিসেবে নিয়োগ দেন। খ্রিস্টপূর্ব ৪৪ অব্দে সিজারের মৃত্যুর পর অ্যান্টনি সিজারের আরেকজন সেনাপ্রধান মার্কাস এমিলিউস লেপিদুস ও সিজারের পালক পুত্র অক্টাভিয়ানের পক্ষে যোগদান করেন এবং তিন-ব্যক্তির স্বৈরশাসন গঠন করেন, যা ইতিহাসবেত্তাগণ দ্বিতীয় ট্রিউমভিরেট বলে আখ্যায়িত করে। ট্রিউমভিরেরা খ্রিস্টপূর্ব ৪২ অব্দে ফিলিপ্পির যুদ্ধে সিজারের হত্যাকারীদের পরাজিত করে এবং নিজেদের মধ্যে প্রজাতন্ত্র ভাগ করে নেয়। অ্যান্টনির ভাগে পরে রোমের পূর্ব প্রদেশসমূহ, তন্মধ্যে ছিল তৎকালীন সপ্তন ক্লিওপেট্রা শাসিত মিশর রাজ্য, এবং তিনি পার্থিয়ার বিপক্ষে রোমের যুদ্ধে নেতৃত্ব দেন।

বিভিন্ন সদস্য অধিক রাজনৈতিক ক্ষমতার দিকে ধাবিত হতে থাকলে ট্রিউমভিরদের মধ্যে সম্পর্ক আন্তরিকতাশূন্য হয়ে ওঠে। অ্যান্টনি অক্টাভিয়ানের বোন অক্টাভিয়াকে বিয়ে করলে খ্রিস্টপূর্ব ৪০ অব্দে অ্যান্টনি ও অক্টাভিয়ানের মধ্যে গৃহযুদ্ধ শুরু হয়। এই বিয়ে সত্ত্বেও অ্যান্টনি ক্লিওপেট্রার সাথে প্রেমের সম্পর্ক বজায় রাখেন, যিনি তার তিন সন্তানের জন্ম দেন, যা অক্টাভিয়ানের সাথে অ্যান্টনির সম্পর্ককে আরও ছেদ ঘটায়। লেপিদুসকে খ্রিস্টপূর্ব ৩৬ অব্দে এই মৈত্রী থেকে বাদ দেওয়া হয় এবং খ্রিস্টপূর্ব ৩৩ অব্দে অ্যান্টনি ও অক্টাভিয়ানের মধ্যে দ্বিমত বাকি ট্রিউমভিরদেরও আলাদা করে দেয়। তাদের এই বৈরিতা খ্রিস্টপূর্ব ৩২ অব্দে গৃহযুদ্ধে রূপ নেয় এবং অক্টাভিয়ানের নির্দেশে রোমান সিনেট ক্লিওপেট্রার বিরুদ্ধে যুদ্ধ ঘোষণা করে ও অ্যান্টনিকে রাজদ্রোহী ঘোষণা করে। এই বছরের শেষভাগে অ্যান্টনি অ্যাক্টিয়ামের যুদ্ধে অক্টাভিয়ানের বাহিনীর কাছে পরাজিত হয়। অ্যান্টনি ও ক্লিওপেট্রা মিশরে পালিয়ে যায় এবং সেখানে তার আত্মহত্যা করে।

টীকা

তথ্যসূত্র

বহিঃসংযোগ

খ্রিস্টপূর্ব ৮৩-এ জন্ম
খ্রিস্টপূর্ব ৩০-এ মৃত্যু
খ্রিস্টপূর্ব ১ম শতাব্দীর রোমান ব্যক্তি
প্রাচীন রোমে আত্মহত্যা
প্রাচীন রোমান সেনাপ্রধান
গ্যালিক যুদ্ধের রোমান ব্যক্তি
রোমের ব্যক্তি
টলেমীয় রাজবংশ
ক্লিওপেট্রার স্বামী
ফুলভিয়ার স্বামী
জুলিয়াস সিজারের সামরিক কর্মী
মিশরে ধারালো অস্ত্রের আঘাতে আত্মহত্যা
চাঁদপুর সদর থানা

চাঁদপুর সদর থানা বাংলাদেশের চাঁদপুর জেলার অন্তর্গত চাঁদপুর সদর উপজেলার একটি থানা।

প্রতিষ্ঠাকাল 
১৮৭৮ সালে তৎকালীন ত্রিপুরা জেলার চাঁদপুর মহকুমার অধীনে চাঁদপুর থানা প্রতিষ্ঠিত হয়, যেটি বর্তমানে চাঁদপুর সদর থানা নামে পরিচিত।

প্রশাসনিক এলাকাসমূহ 
চাঁদপুর সদর উপজেলার ১টি পৌরসভা ও ১৪টি ইউনিয়নের প্রশাসনিক কার্যক্রম চাঁদপুর সদর থানার আওতাধীন।

পৌরসভা:
 চাঁদপুর

ইউনিয়নসমূহ:
 ১নং বিষ্ণুপুর
 ২নং আশিকাটি
 ৩নং কল্যাণপুর
 ৪নং শাহ মাহমুদপুর
 ৫নং রামপুর
 ৬নং মৈশাদী
 ৭নং তরপুরচণ্ডী
 ৮নং বাগাদী
 ৯নং বালিয়া
 ১০নং লক্ষ্মীপুর মডেল
 ১১নং ইব্রাহিমপুর
 ১২নং চান্দ্রা
 ১৩নং হানারচর
 ১৪নং রাজরাজেশ্বর

আরও দেখুন 
 চাঁদপুর সদর উপজেলা
 চাঁদপুর জেলা

তথ্যসূত্র

বহিঃসংযোগ 

চাঁদপুর জেলার থানা
চাঁদপুর সদর উপজেলা
বিষ্ণুপুর ইউনিয়ন, চাঁদপুর সদর

বিষ্ণুপুর বাংলাদেশের চাঁদপুর জেলার অন্তর্গত চাঁদপুর সদর উপজেলার একটি ইউনিয়ন।

আয়তন 
বিষ্ণুপুর ইউনিয়নের আয়তন ৭,৪৬৭ একর।

জনসংখ্যার উপাত্ত 
২০১১ সালের পরিসংখ্যান অনুযায়ী বিষ্ণুপুর ইউনিয়নের জনসংখ্যা ২৭,৬৩১ জন। এর মধ্যে পুরুষ ১২,৪২৪ জন এবং মহিলা ১৫,২০৭ জন। মোট পরিবার ৬,১৪০টি।

অবস্থান ও সীমানা 
চাঁদপুর সদর উপজেলার সর্ব-উত্তরে বিষ্ণুপুর ইউনিয়নের অবস্থান। এ ইউনিয়নের দক্ষিণে কল্যাণপুর ইউনিয়ন, পূর্বে আশিকাটি ইউনিয়ন ও মতলব পৌরসভা, উত্তরে মতলব পৌরসভা ও মতলব উত্তর উপজেলার ফরাজিকান্দি ইউনিয়ন এবং পশ্চিমে মেঘনা নদী ও রাজরাজেশ্বর ইউনিয়ন অবস্থিত।

প্রশাসনিক কাঠামো 
বিষ্ণুপুর ইউনিয়ন চাঁদপুর সদর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম চাঁদপুর সদর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ।

শিক্ষা ব্যবস্থা 
২০১১ সালের পরিসংখ্যান অনুযায়ী বিষ্ণুপুর ইউনিয়নের সাক্ষরতার হার ৫০.১%।

শিক্ষা প্রতিষ্ঠান 
মাধ্যমিক বিদ্যালয়
 আমিরাবাদ জি.কে উচ্চ বিদ্যালয়
 খেরুদিয়া দেলোয়ার হোসেন হাই স্কুল এন্ড কলেজ
 লালপুর বালুধুম উচ্চ বিদ্যালয়

যোগাযোগ ব্যবস্থা

খাল ও নদী

হাট-বাজার 
 কানুদী মিয়ার বাজার
 কাজির বাজার
 বাংলা বাজার

দর্শনীয় স্থান

উল্লেখযোগ্য ব্যক্তি 
 হারুন অর রশিদ খান – সাবেক সাংসদ। মানিকুর রহমান মানিক - সভাপতি চাঁদপুর জেলা যুবদল, সাবেক সাধারণ সম্পাদক ও সভাপতি চাঁদপুর জেলা ছাত্রদল, সাবেক সদস্য ছাত্রদল কেন্দ্রীয় সংসদ।

জনপ্রতিনিধি 
 বর্তমান চেয়ারম্যান: মোঃ নাছির উদ্দিন খাঁন শামিম।

আরও দেখুন 
 চাঁদপুর সদর উপজেলা
 চাঁদপুর সদর থানা
 চাঁদপুর জেলা

তথ্যসূত্র

বহিঃসংযোগ 

চাঁদপুর সদর উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
আশিকাটি ইউনিয়ন

আশিকাটি বাংলাদেশের চাঁদপুর জেলার অন্তর্গত চাঁদপুর সদর উপজেলার একটি ইউনিয়ন।

আয়তন 
আশিকাটি ইউনিয়নের আয়তন ২,৮২৫ একর।

জনসংখ্যার উপাত্ত 
২০১১ সালের পরিসংখ্যান অনুযায়ী আশিকাটি ইউনিয়নের জনসংখ্যা ২৪,০১৫ জন। এর মধ্যে পুরুষ ১১,৩৭০ জন এবং মহিলা ১২,৬৪৫ জন। মোট পরিবার ৫,০৭৫টি।

অবস্থান ও সীমানা 
চাঁদপুর সদর উপজেলার উত্তরাংশে আশিকাটি ইউনিয়নের অবস্থান। এ ইউনিয়নের পশ্চিমে বিষ্ণুপুর ইউনিয়ন ও কল্যাণপুর ইউনিয়ন, দক্ষিণে মৈশাদী ইউনিয়ন, পূর্বে শাহ মাহমুদপুর ইউনিয়ন, উত্তর-পূর্বে মতলব দক্ষিণ উপজেলার উপাদী দক্ষিণ ইউনিয়ন এবং উত্তরে মতলব পৌরসভা অবস্থিত।

প্রশাসনিক কাঠামো 
আশিকাটি ইউনিয়ন চাঁদপুর সদর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম চাঁদপুর সদর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ।

শিক্ষা ব্যবস্থা 
২০১১ সালের পরিসংখ্যান অনুযায়ী আশিকাটি ইউনিয়নের সাক্ষরতার হার ৬০.৬%।

আরও দেখুন 
 চাঁদপুর সদর উপজেলা
 চাঁদপুর সদর থানা
 চাঁদপুর জেলা

তথ্যসূত্র

বহিঃসংযোগ 

চাঁদপুর সদর উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
কল্যাণপুর ইউনিয়ন

কল্যাণপুর বাংলাদেশের চাঁদপুর জেলার অন্তর্গত চাঁদপুর সদর উপজেলার একটি ইউনিয়ন।

আয়তন 
কল্যাণপুর ইউনিয়নের আয়তন ৫,৬৩৭ একর।

জনসংখ্যার উপাত্ত 
২০১১ সালের পরিসংখ্যান অনুযায়ী কল্যাণপুর ইউনিয়নের জনসংখ্যা ১৪,৮৬০ জন। এর মধ্যে পুরুষ ৬,৯১৮ জন এবং মহিলা ৭,৯৪২ জন। মোট পরিবার ৩,২৯৯টি।

অবস্থান ও সীমানা 
চাঁদপুর সদর উপজেলার উত্তরাংশে কল্যাণপুর ইউনিয়নের অবস্থান। এ ইউনিয়নের উত্তরে বিষ্ণুপুর ইউনিয়ন, পূর্বে আশিকাটি ইউনিয়ন, দক্ষিণে মৈশাদী ইউনিয়ন ও তরপুরচণ্ডী ইউনিয়ন এবং পশ্চিমে মেঘনা নদী ও রাজরাজেশ্বর ইউনিয়ন অবস্থিত।

প্রশাসনিক কাঠামো 
কল্যাণপুর ইউনিয়ন চাঁদপুর সদর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম চাঁদপুর সদর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ।

শিক্ষা ব্যবস্থা 
২০১১ সালের পরিসংখ্যান অনুযায়ী কল্যাণপুর ইউনিয়নের সাক্ষরতার হার ৬২.১%।

আরও দেখুন 
 চাঁদপুর সদর উপজেলা
 চাঁদপুর সদর থানা
 চাঁদপুর জেলা

তথ্যসূত্র

বহিঃসংযোগ 

চাঁদপুর সদর উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
শাহ মাহমুদপুর ইউনিয়ন

শাহ মাহমুদপুর বাংলাদেশের চাঁদপুর জেলার অন্তর্গত চাঁদপুর সদর উপজেলার একটি ইউনিয়ন।

আয়তন 
শাহ মাহমুদপুর ইউনিয়নের আয়তন ৩,৩৮৬ একর।

জনসংখ্যার উপাত্ত 
২০১১ সালের পরিসংখ্যান অনুযায়ী শাহ মাহমুদপুর ইউনিয়নের জনসংখ্যা ২৪,৮৫৬ জন। এর মধ্যে পুরুষ ১১,৮৪৮ জন এবং মহিলা ১৩,০০৮ জন। মোট পরিবার ৫,৩৫৬টি।

অবস্থান ও সীমানা 
চাঁদপুর সদর উপজেলার পূর্বাংশে শাহ মাহমুদপুর ইউনিয়নের অবস্থান। এ ইউনিয়নের পশ্চিমে আশিকাটি ইউনিয়ন ও মৈশাদী ইউনিয়ন, দক্ষিণে ফরিদগঞ্জ উপজেলার বালিথুবা পশ্চিম ইউনিয়ন, পূর্বে রামপুর ইউনিয়ন ও হাজীগঞ্জ উপজেলার বাকিলা ইউনিয়ন এবং উত্তরে মতলব দক্ষিণ উপজেলার উপাদী দক্ষিণ ইউনিয়ন অবস্থিত।

প্রশাসনিক কাঠামো 
শাহ মাহমুদপুর ইউনিয়ন চাঁদপুর সদর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম চাঁদপুর সদর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ।

শিক্ষা ব্যবস্থা 
২০১১ সালের পরিসংখ্যান অনুযায়ী শাহ মাহমুদপুর ইউনিয়নের সাক্ষরতার হার ৫৫%।

শিক্ষা প্রতিষ্ঠান

যোগাযোগ ব্যবস্থা

খাল ও নদী

হাট-বাজার

দর্শনীয় স্থান

উল্লেখযোগ্য ব্যক্তি

জনপ্রতিনিধি

আরও দেখুন 
 চাঁদপুর সদর উপজেলা
 চাঁদপুর সদর থানা
 চাঁদপুর জেলা

তথ্যসূত্র

বহিঃসংযোগ 

চাঁদপুর সদর উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
রামপুর ইউনিয়ন, চাঁদপুর সদর

রামপুর বাংলাদেশের চাঁদপুর জেলার অন্তর্গত চাঁদপুর সদর উপজেলার একটি ইউনিয়ন।

আয়তন 
রামপুর ইউনিয়নের আয়তন ৩,০২৫ একর।

জনসংখ্যার উপাত্ত 
২০১১ সালের পরিসংখ্যান অনুযায়ী রামপুর ইউনিয়নের জনসংখ্যা ২১,৮৯২ জন। এর মধ্যে পুরুষ ১০,১৮৬ জন এবং মহিলা ১১,৭০৬ জন। মোট পরিবার ৪,৬৬১টি।

অবস্থান ও সীমানা 
চাঁদপুর সদর উপজেলার সর্ব-পূর্বে রামপুর ইউনিয়নের অবস্থান। এ ইউনিয়নের পশ্চিমে শাহ মাহমুদপুর ইউনিয়ন, দক্ষিণে ফরিদগঞ্জ উপজেলার বালিথুবা পশ্চিম ইউনিয়ন ও বালিথুবা পূর্ব ইউনিয়ন, পূর্বে হাজীগঞ্জ উপজেলার হাজীগঞ্জ সদর ইউনিয়ন এবং উত্তরে হাজীগঞ্জ উপজেলার বাকিলা ইউনিয়ন অবস্থিত।

প্রশাসনিক কাঠামো 
রামপুর ইউনিয়ন চাঁদপুর সদর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম চাঁদপুর সদর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ। এটি ১২টি মৌজায় বিভক্ত এবং এ ইউনিয়নের গ্রামগুলো হলো:
 সকদী পাঁচগাঁও
 রাড়িরচর
 চান্দের বাগ
 মনিহার
 দেবপুর
 চর বাকিলা
 ছোট সুন্দর
 আলগী
 কামরাঙ্গা
 বড় সুন্দর
 পাঁচবাড়িয়া
 রামপুর

শিক্ষা ব্যবস্থা 
২০১১ সালের পরিসংখ্যান অনুযায়ী রামপুর ইউনিয়নের সাক্ষরতার হার ৬৬.২%। এ ইউনিয়নে ১টি কলেজ, ১টি কামিল মাদ্রাসা, ৩টি মাধ্যমিক বিদ্যালয়, ৮টি মাদ্রাসা এবং ১৬টি প্রাথমিক বিদ্যালয় রয়েছে।

শিক্ষা প্রতিষ্ঠান

যোগাযোগ ব্যবস্থা 
সড়ক পথে: চাঁদপুর-কুমিল্লা মহাসড়ক হতে মহামায়া –ছোটসুন্দর-বদর খোলা –কামরাঙ্গা বাজার –মনিহার হয়ে বাকিলা বাজার।

রেলওয়ে: চাঁদপুর -লাকসাম রুটে মধুরোড স্টেশন।

খাল ও নদী 
জমজমা খালটি রামপুর ইউনিয়নের বৃহৎ খাল। জমজমা খালটি ডাকাতিয়া নদী হতে উৎপন্ন হয়ে আলগী সকদী পাঁচগাঁও দিয়ে রাজারগাঁও হয়ে মতলবে প্রবেশ করেছে।

হাট-বাজার 
১. ছোটসুন্দর বাজার

২. কামরাঙ্গা বাজার

৩. রাজার হাট বাজার

৪. আলগী পোলের গোড়া বাজার

৫. বদরখোলা বাজার

দর্শনীয় স্থান 
১. ডাকাতিয়া নদীর পাড়

২. প্রায় ৩০০ বছরের পুরাতন মোঘল আমলের মসজিদ

ভাষা 
অত্র উপজেলার মানুষ বাংলাভাষী। কুমিল্লা চাঁদপুর  অঞ্চলের ভাষার বৈশিষ্ট্য একই রকম, একই সাংস্কৃতিক পরিমণ্ডলে অবস্থিত বলে এর লোক সংস্কৃতি, লোক ঐতিহ্য, লোক ক্রীড়া আচার অনুষ্ঠান প্রায় একই রকম। এখানকার মানুষ প ও ফ স্থলে “হ” উচ্চারন করে। যেমন- পানি<হানি, ফুল<হুল। আমি<আঁই। 'কলা' উচ্চারণ স্থানীয়ভাবে “কেলা” বলা হয়। ক্রিয়াপদে পুরুষ ভেদে “ছত্তি”, “ছেন্নি” উচ্চারিত হয়। “এ” স্থলে অনেক ক্ষেত্রে “অ” উচ্চারিত হয়। যেমন- এখন<অন।

“মহাপ্রাণ” ব্যবহার নেই বল্লেই চলে
যেমন-গ,চ,ট,ত,প,স এর ব্যবহার বেশি। অন্যদিকে ঘ,ছ,ঠ,থ,ফ,ভ,শ এর ব্যবহার খুবই সীমিত। কোন কোন ক্ষেত্রে “ঠ” এর স্থানে “ড” উচ্চারিত হয় যেমন কাঠাল<কাঁডাল।

অঞ্চলভেদে চাঁদপুর এলাকার ভাষা ব্যবহারে কিছু ভিন্নতা লক্ষ্য করা যায়। বিশেষ করে যারা শাহবাজপুর থেকে লক্ষ্মীপুরে বসতী গড়েছে তাদের ভাষাগত প্রভেদ সহজেই ধরা পড়ে। এছাড়া ফরিদপুর এলাকা থেকে আগত লোকদের মুখের ভাষার কিছুটা ভিন্নতা রয়েছে।

এছাড়া ও পুঁথি পাঠছাড়াও এই অঞ্চলের মানুষ বিভিন্ন উৎসবে পালাগান, বিয়ের গান, মার্ফতি গান, গোঁসা গান, খেমটা গানের আয়োজন করে থাকে।

উল্লেখযোগ্য ব্যক্তি 

 এম.এ. ওয়াদুদ পাটওয়ারী
 দীপু মনি

জনপ্রতিনিধি 
চেয়ারম্যানঃ আল মামুন পাটোয়ারি

আরও দেখুন 
 চাঁদপুর সদর উপজেলা
 চাঁদপুর সদর থানা
 চাঁদপুর জেলা

তথ্যসূত্র

বহিঃসংযোগ 
রামপুর ইউনিয়নের অফিসিয়াল সরকারী ওয়েবসাইট

চাঁদপুর সদর উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
মাজহার খান

মাজহার খান (মৃত্যু: ১৬ সেপ্টেম্বর ১৯৯৮) ছিলেন ভারতীয় চলচ্চিত্র ও টেলিভিশন অভিনেতা, প্রযোজক এবং পরিচালক।

কর্মজীবন
মাজহার ১৯৭৯ সালের চলচ্চিত্র সম্পর্কে অভিনয়ের মাধ্যমে বলিউড চলচ্চিত্র অঙ্গনে আত্মপ্রকাশ করেন। তিনি ১৯৮০ সালের চলচ্চিত্র শান এ অভিনয়ের সুবাদে সুপরিচিত,  যেটি রমেশ সিপ্পি পরিচালনা করেছিলেন এবং অমিতাভ বচ্চন এবং শশী কাপুর প্রধান চরিত্রে অভিনয় করেছিলেন।

ব্যক্তিগত জীবন এবং মৃত্যু
খান দিলীপ কুমারের ভাগ্নে রুবাইনার সাথে বিবাহ বন্ধনে আবন্ধ হয়েছিলেন, বিবাহিত জীবনে এই দম্পতির একটি ছেলে সন্তান ছিল। তার সাথে বিবাহ বিচ্ছেদের পর তিনি বিয়ে করেন অভিনেত্রী জীনাত আমানকে, যিনি তার থেকে ১০ বছরের বেশি বয়সী ছিলেন, এখানে ২জন ছেলে সন্তান ছিল। মাজহার ১৬ সেপ্টেম্বর ১৯৯৮ তারিখে মৃত্যুবরণ করেন।

নির্বাচিত চলচ্চিত্রসমূহ
গ্যাং (২০০০) .... পরিচালক
অঙ্গার (১৯৯২) .... ফরিদ খান
তারাফিক (১৯৮৯) টেলিভিশন ধারাবাহিক
বুনিয়াদ (১৯৮৭) টেলিভিশন ধারাবাহিক .... রোশনলাল
টার্মিনাল এন্ট্রি (১৯৮৬) .... আব্দুল
আন্ধি-তুফান (১৯৮৫) .... বলবীর হেনচেন
গুলামি (১৯৮৫) ... ঠাকুর যশবন্ত সিং
শিবা কা ইনসাফ (১৯৮৫) .... রহিম
ওয়ান্টেড (১৯৮৪) .... নাথিয়া
সোহনি মাহিওয়াল (১৯৮৪) .... রশিদ
বিন্দিয়া চমকেগি (১৯৮৪) .... রাকেশ
ধর্ম অর কানুন (১৯৮৪) .... ভুরে
হাধকাদি (১৯৮২) ... রবার্ট
আর্থ (১৯৮২) .... হরিশ
এক হি ভুল (১৯৮১) .... অতিথি
দার্দ (১৯৮১) .... অজিত সাক্সেনা
ধনবান (১৯৮১) .... ট্রাক চালক
শান (১৯৮০) .... আব্দুল
সম্পর্ক (১৯৭৮) .... বৃন্দাবন

তথ্যসূত্র

বহিঃসংযোগ

১৯৫২-এ জন্ম
১৯৯৮-এ মৃত্যু
হিন্দি ভাষার চলচ্চিত্র পরিচালক
ভারতীয় টেলিভিশন অভিনেতা
২০শ শতাব্দীর ভারতীয় চলচ্চিত্র পরিচালক
হিন্দি চলচ্চিত্র প্রযোজক
২০শ শতাব্দীর ভারতীয় অভিনেতা
মুম্বইয়ের চলচ্চিত্র পরিচালক
মুম্বইয়ের চলচ্চিত্র প্রযোজক
ভারতীয় টেলিভিশন প্রযোজক
ভারতীয় টেলিভিশন পরিচালক
১৯৫৫-এ জন্ম
পেন্ড্রো

পেন্ড্রো (কুর্দি ভাষায়: Pêndro, پێندرۆ ; ইংরেজি ভাষায়: Pendro) ইরাকি কুর্দিস্তানের একটি কুর্দি গ্রাম, তুরস্কের সীমান্তের কাছে ইরিবিল প্রদেশে অবস্থিত, এটি বার্সান থেকে প্রায় ১৫-১৮ কিমি উত্তরে অবস্থিত, জনসংখ্যার ২৫৪০ জন মানুষ.

তথ্যসূত্র

বহিঃসংযোগ 

 পেন্ড্রো  অফিসিয়াল ওয়েবসাইট 
 আরিবিল প্রদেশে

মধ্যপ্রাচ্য
ইরাক
দরবার (চলচ্চিত্র)

দরবার হলো ২০২০ সালের একটি তামিল চলচ্চিত্র, যেটি পরিচালনা করেছেন এ আর মুরুগাদোস ও প্রযোজনা করেছেন আল্লিরাজাহ সুবাস্কারান। চলচ্চিত্রটিতে অভিনয় করেছেন রজনীকান্ত, প্রকাশ রাজ,
নয়নতারা ,নিবেদা থমাস, প্রতীক বব্বরসহ আরো অনেকে। চলচ্চিত্রটির চিত্রগ্রহণ ২০১৯ সালের ৯ এপ্রিল লাইকা প্রোডাকশনস টুইটারে চলচ্চিত্রটির ফার্স্ট লুক পোস্টার প্রকাশ করে। চলচ্চিত্রটি ২০২০ সালের ৯ জানুয়ারি পোঙ্গল উৎসব উপলক্ষে মুক্তি পায়।

অভিনয়ে

 রজনীকান্ত
 সুনীল শেট্টি
 নয়নতারা
 নিবেদা থমাস
 প্রতীক বব্বর
 যোগী বাবু
 সুরি
 হরিশ উথামান
 মানোবালা
 সুমন তলোয়ার
 আনন্দরাজ
 রাও রমেশ
 বোস ভেঙ্কাট

নির্মাণ 
২০১৯ সালের ১০ এপ্রিল চলচ্চিত্রটির মুখ্য চিত্রগ্রহণ শুরু হয়।

সঙ্গীত
চলচ্চিত্রটির গানগুলোর সুরারোপ করবেন অনিরুধ রবিচন্দর এবং গানগুলো সনি মিউজিক ইন্ডিয়ার অধীনে মুক্তি পাবে। চলচ্চিত্রটির গানগুলো লিখবেন বিবেক, মাধান কার্কি ও পা. বিজয়।

মুক্তি
চলচ্চিত্রটি ২০২০ সালের ৯ জানুয়ারি পোঙ্গল উৎসবে মুক্তি পায়।

তথ্যসূত্র

বহিঃসংযোগ
 

তামিল ভাষার চলচ্চিত্র
২০২০-এর চলচ্চিত্র
ভারতীয় অরৈখিক আখ্যান চলচ্চিত্র
লন্ডনের পটভূমিতে চলচ্চিত্র
মুম্বইয়ের পটভূমিতে চলচ্চিত্র
দিল্লির পটভূমিতে চলচ্চিত্র
ভারতে সংঘবদ্ধ অপরাধ সম্পর্কে চলচ্চিত্র
চীনের পটভূমিতে চলচ্চিত্র
মহারাষ্ট্র পুলিশের কাল্পনিক চিত্রায়ণ
২০২০-এর অ্যাকশন থ্রিলার চলচ্চিত্র
২০২০-এর দশকের তামিল ভাষার চলচ্চিত্র
ভারতীয় মারপিটধর্মী রোমাঞ্চকর চলচ্চিত্র
আসামের পটভূমিতে চলচ্চিত্র
নাসির খান (ভারতীয় অভিনেতা)

নাসির খান (১১ জানুয়ারী ১৯২৪ – ৩ মে ১৯৭৪) ছিলেন একজন ভারতীয় চলচ্চিত্র অভিনেতা। তিনি  ছিলেন প্রখ্যাত অভিনেতা দিলীপ কুমারের ছোট ভাই। নাসির খান ১৯৪৫ সালে মাজদুর চলচ্চিত্রের মাধ্যমে অভিনয় জগতে প্রবেশ করেন। কয়েকটি চলচ্চিত্রে কাজ করার পর, তিনি লাহোরে চলে আসেন এবং ১৯৪৮ সালে তিনি প্রথম পাকিস্তানি চলচ্চিত্র তেরি ইয়াদ এ অভিনয় করেন।

ব্যক্তিগত জীবন 
নাসির খান আয়েশা বেগম ও লালা গোলাম সারওয়ার আলী খানের ঘরে ১২ ভাই বোনের সংসারে মুম্বাইয়ের হিন্দকো-ভাষাভিত্তিক আওয়ান পরিবারে জন্মগ্রহণ করেন।  তার পিতা একজন জমিদার ও ফল ব্যবসায়ী ছিলেন, যিনি পেশোয়ার ও দেওলালীতে বাগানের মালিক ছিলেন।

নাসির খান প্রথমে প্রখ্যাত চলচ্চিত্র নির্মাতা নাজির আহমেদ খানের কন্যা সুরাইয়া নাজিরকে বিয়ে করেছিলেন। এই দম্পতির ঘরে এক মেয়ে নাহিদ খানের জন্ম হয়। পরবর্তী তিনি অভিনেত্রী বেগম পারার সাথে বিবাহ বন্ধনে আবদ্ধ হন এবং তাদের ছেলে সন্তান আইয়ুব খান একজন অভিনেতা।

মৃত্যু
নাসির খান মাত্র ৫০ বছর বয়সে ১৯৭৪ সালের মে মাসে মৃত্যুবরণ করেন। মৃত্যুর আগে তিনি প্রায় দশ বছর পর ইয়াদ কি বারাত (১৯৭৩)  চলচ্চিত্রে একটি ছোট চরিত্রে অভিনয় করেছিলেন  এবং তার সর্বশেষ চলচ্চিত্র বৈরাগ (১৯৭৬) মৃত্যুর পর মুক্তি পায়।

আরো দেখুন
 বলিউডে খানেরা

তথ্যসূত্র

১৯২৪-এ জন্ম
২০শ শতাব্দীর ভারতীয় অভিনেতা
১৯৭৪-এ মৃত্যু
ভারতীয় চলচ্চিত্র অভিনেতা
নোরা ফাতেহি

নোরা ফাতেহি (জন্ম: ৬ ফেব্রুয়ারি ১৯৯২) একজন কানাডিয়ান নৃত্যশিল্পী, মডেল, অভিনেত্রী ও গায়িকা। তিনি এসেছেন এক মরোক্কান-কানাডিয়ান পরিবার থেকে এবং বেড়ে উঠেছেন কানাডায়।  বিভিন্ন সাক্ষাৎকারে তিনি 'হৃদয়ে ভারতীয়' বলে নিজেকে অভিহিত করে থাকেন। রোয়ার:টাইগার্স অব দ্য সুন্দরবনস চলচ্চিত্রে অভিনয়ের মাধ্যমে তার বলিউডে অভিষেক ঘটেছিল। তিনি তেলুগু চলচ্চিত্র টেম্পার, বাহুবলী: দ্য বিগিনিং ও কিক ২ চলচ্চিত্রে আইটেম গানে পারফর্ম করে জনপ্রিয়তা অর্জন করেন। ২০১৫ সালে তিনি বিগ বস- এ প্রতিযোগী ছিলেন এবং ৮৪ তম দিনে তিনি প্রতিযোগিতা থেকে বিদায় নেন। ২০১৬ সালে তিনি নাচবিষয়ক আপাতবাস্তব টেলিভিশন অনুষ্ঠান "ঝলক দিখলা যা" তে অংশ নিয়েছিলেন।

কর্মজীবন
বলিউড চলচ্চিত্র রোয়ার: দ্য টাইগার্স অব দ্য সুন্দরবনস-এ অভিনয়ের মাধ্যমে তার চলচ্চিত্রাঙ্গনে অভিষেক ঘটে। এরপর তিনি পুরী জগন্নাথের তেলুগু চলচ্চিত্র টেম্পার এ একটি আইটেম গানে পারফর্ম করেন। তিনি ইমরান হাশমি অভিনীত ২০১৫ সালের চলচ্চিত্র মি. এক্স এ বিশেষ ভূমিকায় অভিনয় করেন।

এরপর তিনি বাহুবলী: দ্য বিগিনিং ও কিক ২ চলচ্চিত্রে আইটেম গানে পারফর্ম করেন।

২০১৫ সালের জুনে তিনি তেলুগু চলচ্চিত্র শের এ অভিনয়ের জন্য চুক্তিবদ্ধ হন। ২০১৫ সালের আগস্টে তিনি আরেকটি তেলুগু চলচ্চিত্র লোফার-এ অভিনয়ের জন্য চুক্তিবদ্ধ হন। সে বছরের নভেম্বরে তিনি উপ্রি চলচ্চিত্রে চুক্তিবদ্ধ হন। তিনি ২০১৫ সালের ডিসেম্বর 'ওয়াইল্ড কার্ড' নিয়ে বিগ বস-এর প্রতিযোগী হিসেবে নাম লেখান। তিনি প্রতিযোগিতায় ৩ সপ্তাহ টিকে ছিলেন। তিনি ২০১৬ সালের ঝলক দিখলা যা র অন্যতম প্রতিযোগী ছিলেন। ২০১৬ সালে তিনি মাই বার্থডে সং শিরোনামের একটি চলচ্চিত্রে অভিনয় করেন।

২০১৯ সালের ফেব্রুয়ারিতে তিনি টি সিরিজের সাথে কোম্পানিটির আসন্ন চলচ্চিত্র, মিউজিক ভিডিও, ওয়েব সিরিজ ও ওয়েব মুভিজে অভিনয়ের জন্য চুক্তিবদ্ধ হন।

নোরা ফাতেহির মাতৃভাষা ইংরেজি হলেও তিনি আরবি, হিন্দি,  ও ফরাসি ভাষায় কথা বলতে পারেন।

চলচ্চিত্র তালিকা

টেলিভিশন অনুষ্ঠানে উপস্থিতি

মিউজিক ভিডিওতে উপস্থিতি

তথ্যসূত্র

বহিঃসংযোগ

 

জীবিত ব্যক্তি
১৯৯২-এ জন্ম
কানাডীয় চলচ্চিত্র অভিনেত্রী
তামিল চলচ্চিত্র অভিনেত্রী
বিগ বসের (হিন্দি টিভি ধারাবাহিক) প্রতিযোগী
তেলুগু চলচ্চিত্র অভিনেত্রী
হিন্দি চলচ্চিত্র অভিনেত্রী
২১শ শতাব্দীর কানাডীয় অভিনেত্রী
মালয়ালম চলচ্চিত্র অভিনেত্রী
টরন্টোর অভিনেত্রী
কানাডীয় নারী মডেল
কাজিম উদ্দিন আহম্মেদ

কাজিম উদ্দিন আহম্মেদ (জন্ম: ২৩ মার্চ ১৯৬৬) বাংলাদেশি রাজনীতিবিদ। তিনি ময়মনসিংহ-১১ আসনের সাবেক সংসদ সদস্য ।

জন্ম ও প্রাথমিক জীবন 
কাজিম উদ্দিন আহম্মেদের জন্ম ২৩ মার্চ ১৯৬৬ সালে ময়মনসিংহে ভালুকার মল্লিকবাড়ী ইউনিয়নে। তার পিতা মুক্তিযোদ্ধা, আফসার বাহিনীর প্রতিষ্ঠাতা ও কমান্ডার প্রয়াত আফসার উদ্দিন আহাম্মেদ, তার মাতা খায়রুন নেছা আফসারও মুক্তিযোদ্ধা ছিলেন। তিনি ধলিয়া বহুলী স্কুল এন্ড কলেজ থেকে পড়াশুনা করে ঢাকায় চলে আসেন। উত্তরা ইউনিভার্সিটি ও জগন্নাথ কলেজে তিনি পড়ালেখা করেন। তার শিক্ষাগত যোগ্যতা বিএসসি অনার্স, রাষ্ট্রবিজ্ঞানে এমএসএস এবং এলএলবি।

তার দ্বিতীয় স্ত্রী জেসমিন এরশাদ পুতুল।

রাজনৈতিক জীবন 
কাজিম উদ্দিন আহম্মেদ একাদশ জাতীয় সংসদ নির্বাচনে আওয়ামীলীগের প্রার্থী হিসেবে ময়মনসিংহ -১১ আসন থেকে সংসদ সদস্য নির্বাচিত হন।

তিনি ১৯৮৫ সালে ছাত্রলীগের রাজনীতিতে সম্পৃক্ত হন। ১৯৮৭ সালে জগন্নাথ কলেজের রাষ্ট্র বিজ্ঞান বিভাগে ছাত্রলীগের সভাপতি নির্বাচিত হন। ১৯৮৯ সালে ভালুকা উপজেলা ছাত্রলীগের আহবায়কের দায়িত্ব পান। ১৯৯০ থেকে ১৯৯৪ সাল পর্যন্ত তিনি ভালুকা উপজেলা ছাত্রলীগের সভাপতি ছিলেন। ১৯৯৪ থেকে ২০০২ সাল পর্যন্ত ভালুকা উপজেলা যুবলীগের সাধারণ সম্পাদক হিসেবে দায়িত্ব পালন করেন। ২০০২ সালে ভালুকা যুবলীগের সভাপতি নির্বাচিত হয়ে ২০১৫ সাল পর্যন্ত দায়িত্বে ছিলেন। ২০০৩ সালে তিনি ভালুকা উপজেলা ও ভালুকা পৌর আওয়ামী লীগের সদস্য হন। বর্তমানে তিনি ময়মনসিংহ জেলা, ভালুকা উপজেলা এবং ভালুকা পৌর আওয়ামী লীগের সদস্য। ২০০৯ থেকে ২০১৪ সাল পর্যন্ত তিনি ভালুকা উপজেলা পরিষদে চেয়ারম্যানের দায়িত্ব পালন করেন।

পুরস্কার 

 জাতীয় মৎস্য পদক -২০২১

তথ্যসূত্র 

জীবিত ব্যক্তি
১৯৬৬-এ জন্ম
ময়মনসিংহ জেলার রাজনীতিবিদ
বাংলাদেশ আওয়ামী লীগের রাজনীতিবিদ
একাদশ জাতীয় সংসদ সদস্য
জগন্নাথ কলেজের প্রাক্তন শিক্ষার্থী
উত্তরা ইউনিভার্সিটির প্রাক্তন শিক্ষার্থী
অসীম কুমার উকিল

অসীম কুমার উকিল একজন বাংলাদেশী রাজনীতিবিদ যিনি নেত্রকোণা-৩ আসনের সাবেক সংসদ সদস্য। তিনি বাংলাদেশ ছাত্রলীগের সাবেক সাধারণ সম্পাদক ছিলেন। বর্তমানে তিনি বাংলাদেশ আওয়ামী লীগের সংস্কৃতিক বিষয়ক সম্পাদক হিসেবে দায়িত্ব পালন করছেন। নানান কর্মকাণ্ডে ভিতর্কিত ও আলোচিত সংসদ সদস্য ছিলেন তিনি।

প্রারম্ভিক জীবন 
অসীম কুমার উকিলের জন্ম নেত্রকোণা জেলায়। তার স্ত্রী ও সাবেক সংসদ সদস্য অপু উকিল বাংলাদেশ যুব মহিলা লীগের প্রতিষ্ঠাতা সাধারণ সম্পাদক ও সংরক্ষিত নারী আসনের সাবেক সংসদ সদস্য।

রাজনৈতিক জীবন 
কুমারের রাজনৈতিক জীবন শুরু বাংলাদেশ ছাত্রলীগের মাধ্যমে। বর্তমানে তিনি  বাংলাদেশ আওয়ামী লীগের সাংস্কৃতিক সম্পাদক। পূর্বে তিনি বাংলাদেশ ছাত্রলীগের সাধারণ সম্পাদক এবং আওয়ামী লীগের উপ-প্রচার সম্পাদক ছিলেন। তিনি ২০১৮ সালের একাদশ জাতীয় সংসদ নির্বাচনে সংসদ সদস্য নির্বাচিত হন।

সমালোচনা 
২০১৯ সালের ১১ ডিসেম্বর অসীম কুমার উকিল এবং তার স্ত্রী অপু উকিলের বিরুদ্ধে দুর্নীতির অভিযোগ এনে তদন্তপূর্বক আইনগত ব্যবস্থা নিতে দুর্নীতি দমন কমিশনের কাছে আবেদন করেন নেত্রকোনা জেলা কৃষকলীগের সভাপতি কেশব রঞ্জন সরকার। কিন্তু দুদক কোনো পদক্ষেপ না নেওয়ায় ২০২০ সালের ৮ মার্চ আইনজীবী তৌহিদুল ইসলাম কেশব রঞ্জন সরকারের পক্ষে হাইকোর্টে রিট আবেদন করেন। এ রিট আবেদনের ওপর প্রাথমিক শুনানি শেষে হাইকোর্ট দুদককে রিটকারীর আবেদন নিষ্পত্তি করার জন্য মৌখিকভাবে নির্দেশ দেয়।

তাছাড়াও যখন তিনি সংসদ সদস্য ছিলেন নানা রকম সমালোচনার মুখোমুখি হয়েছেন। তৃণমূল আওয়ামী লীগের ও সহযোগী সংগঠনের অনেক নেতাকর্মির দাবি, এমপি হবার পর তৃণমূলের কর্মীদের থেকে তিনি অনেকটা বিচ্ছিন্ন হয়ে গেছেন।

তথ্যসূত্র 

১৯৫৭-এ জন্ম
বাংলাদেশ আওয়ামী লীগের রাজনীতিবিদ
একাদশ জাতীয় সংসদ সদস্য
জীবিত ব্যক্তি
বাংলাদেশী হিন্দু
নেত্রকোণা জেলার ব্যক্তি
মানু মজুমদার

মানু মজুমদার ( - ২১ মে ২০২৪) একজন বাংলাদেশি রাজনীতিবিদ। তিনি নেত্রকোণা-১ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।

জন্ম
মানু মজুমদারের জন্ম  সালে কিশোরগঞ্জ জেলায়।

রাজনৈতিক জীবন
ঢাকার কিশোরগঞ্জের বাসিন্দা মজুমদার ৩০ ডিসেম্বর ২০১৮ আওয়ামী লীগের প্রার্থী হিসেবে নেত্রকোনা-১ আসন থেকে সংসদ সদস্য নির্বাচিত হন এবং পরবর্তীতে নেত্রকোনার ভোটার হন। তিনি ২৪৯,৭৩৮ ভোট পেয়েছিলেন এবং তার নিকটতম প্রতিদ্বন্দ্বী বাংলাদেশ জাতীয়তাবাদী দলের কায়সার কামাল ১৬,৩৩২ ভোট পেয়েছিলেন। তিনি নেত্রকোনা-১ আসনের সাবেক সংসদ সদস্য ছবি বিশ্বাসের শ্যালক। আওয়ামী লীগ সমর্থকরা তাকে "বহিরাগত" বলে আখ্যায়িত করে তার মনোনীত প্রতিবাদ জানায়। নেত্রকোনায় আসার পথে মজুমদারের গাড়ি ভাঙচুর করে বিক্ষোভকারীরা। মজুমদার এমপি মনোনীত হওয়ার আগে গণভবনের সার্ভার হিসেবে কাজ করেছেন।

তথ্যসূত্র

একাদশ জাতীয় সংসদ সদস্য
নেত্রকোণা জেলার রাজনীতিবিদ
বাংলাদেশী হিন্দু
বাংলাদেশ আওয়ামী লীগের রাজনীতিবিদ
১৯৫০-এর দশকে জন্ম
২০২৪-এ মৃত্যু
ওহেল ইয়াকব সিনাগোগ

ওহেল ইয়াকব () জার্মানির মিউনিখে অবস্থিত একটি সিনাগোগ বা ধর্মস্থান। ২০০৪ থেকে ২০০৬ সালের সময়কালে মিউনিখের ইহুদি সম্প্রদায়ের প্রধান সিনাগোগ হিসেবে জাঙ্খট-ইয়াকবস-প্লাৎজে এটি নির্মিত হয়। ২০০৬ সালের ৯ নভেম্বর ক্রিস্টালনাখটের ৬৮তম বার্ষিকী উপলক্ষ্যে এর উদ্‌বোধন করা হয়। ভবনটি বর্তমানে নতুন ইহুদি সেন্টারের অংশ। সিনাগোগটি মিউনিখের ইউহুদি জাদুঘর এবং সম্প্রদায় কেন্দ্র হিসেবেও ব্যবহৃত হয়।

নির্মাণ 
স্থপতি রিনা ভান্ডেল-হুফার এবং ওলফগ্যাং লর্খ এক স্থাপত্য নকশা প্রতিযোগিতায় ২০০২ সালের ৬ জুলাই পুরস্কার জেতেন। এরই প্রেক্ষিতে তারা ওহেল ইয়াকব নকশার সুযোগ পান। এর আগে স্থপতিদ্বয় ড্রেসডেনের নতুন সিনাগোগ নির্মাণ শেষ করেন। ২০০৫ সালের ২৫ অক্টোবর "টপিং আউট" বা শীর্ষ নির্মাণ অনুষ্ঠান আয়োজিত হয়। উদ্বোধনী অনুষ্ঠানের নেতৃত্ব প্রদান করেছিরেন জার্মানিতে ইহুদিদের কেন্দ্রীয় কাউন্সিলের সভাপতি শার্লটে ক্নুবলখ এবং মিউনিখের অর্থডক্স ইহুদি সম্প্রদায়ের প্রধান।

সিনাগোগটি একটি ঘন কংক্রিটের কাঠামো যার নিচের অংশ ট্র্যাভেরাইন পাথর এবং শীর্ষস্থান কাচের ঘনক দ্বারা আবৃত। কাচের ছাদটি তাঁবুর (ওহেল) প্রতিনিধিত্ব করে, যা মূলত মরুভূমিতে মূসার ৪০ বছরের যাত্রার প্রতীক। মূল প্রবেশদ্বার বুদাপেস্টে নির্মিত হয়েছিল যেটি হিব্রু লিপিতে মূসার দশ আদেশের চিত্রিত রূপ।

বর্তমান সিনাগোগটিত প্রায় সাড়ে পাঁচশ উপাসকের একসাথে বসার ব্যবস্থা রয়েছে। এটি নির্মাণে প্রায় ৫৭ মিলিয়ন ইউরো (প্রায় ৭২ মিলিয়ন মার্কিন ডলার সমমূল্যের) ব্যায় হয়েছিল, যার অর্থায়ন বাভারিয়া রাজ্যের মিউনিখ শহর, মিউনিখের ইহুদি সম্প্রদায় এবং ব্যক্তিগত অনুদান থেকে সংগৃহীত।

মিউনিখের মূল সিনাগোগ ১৯৩৮ সালের জুনে ধ্বংস হয়। বর্তমান সিনাগোগ থেকে মাত্র কয়েক ব্লক দূরে এই পুরনো সিনাগোগটি এখন পার্কিংয়ের স্থান হিসেবে ব্যবহৃত হয়।

২০০৩ সালে নব্য নাৎসিবাদের একটি দল এই সিনাগোগে বোমা বিস্ফোরনের পরিকল্পনা করে বলে জার্মান কর্তৃপক্ষের এক তদন্তে জানা যায়। সেই সময়ে নিরাপত্তা বর্ধিত করার পাশাপাশি ইহুদি গণহত্যার সময়ে শুধুমাত্র মিউনিখ শহরেই হত্যাকৃত ৪০০০ ইহুদির স্মরণে একটি স্মারক কক্ষ তৈরির সিদ্ধান্ত নেয়া হয়। সিনাগোগ ও ইহুদি সম্প্রদায় কেন্দ্রের মধ্য দিয়ে একটি ভূগর্ভস্থ্য টানেল গঠনে এই স্মারক কক্ষটি নির্মিত হয়।

তথ্যসূত্র

বহিঃসংযোগ 

 Jüdisches Zentrum Jakobsplatz München 

মিউনিখের ভবন ও স্থাপনা
মিউনিখের দর্শনীয় স্থান
মিউনিখের ধর্ম
বাভারিয়ায় ধর্মীয় ভবন ও স্থাপনা